ඒ අනුව මාර්ග සංවර්ධනය , ගුවන් යානා ධාවනය ඇතුළු ජාත්‍යන්තර ගුවන්තොටුපළ වැඩිදියුණු කිරීමේ කටයුතු, දුම්රිය මාර්ග සංවර්ධන කටයුතු, පානීය ජල ව්‍යාපෘති, බලශක්ති ජනනය කිරීමේ ව්‍යාපෘති, කෘෂිකර්ම සහ ධීවර අංශයන් ඇතුළු තවත් අංශ රැසක සංවර්ධන ව්‍යාපෘති සඳහා සහාය ලබාදෙන බව තායිලන්තයේ ප්‍රත්‍යාසන්න රාජ්‍යයන්හි ආර්ථික සංවර්ධන සහයෝගීතා ඒජන්සියේ නියෝජිතයෝ පවසති .තායිලන්තයේ ප්‍රත්‍යාසන්න රාජ්‍යයන්හි ආර්ථික සංවර්ධන සහයෝගීතා ඒජන්සියේ සභාපති නෙවින් සින්සිරි මහතා ඇතුළු නියෝජිත කණ්ඩායම මේ බව සඳහන් කළේ ආර්ථික සංවර්ධන අමාත්‍යාංශයේ දී ඇමැති බැසිල් රාජපක්‍ෂ මහතා හමුවී පැවැති සාකච්ඡාවේදීය .තායිලන්තය ප්‍රත්‍යාසන්න රටවල්වල ආර්ථික කටයුතු සංවර්ධනය සඳහා මෙම ඒජන්සිය විසින් සහයෝගය ලබාදෙන අතර මාර්ග සංවර්ධනය, ගුවන් යානා ධාවන ඇතුළු ජාත්‍යන්තර ගුවන්තොටුපළ වැඩිදියුණු කිරීමේ කටයුතු, දුම්රිය මාර්ග සංවර්ධන කටයුතු, පානීය ජල ව්‍යාපෘති, බලශක්ති ජනනය කිරීමේ ව්‍යාපෘති, කෘෂිකර්ම සහ ධීවර අංශයන් ඇතුළු තවත් අංශ රැසක සංවර්ධන ව්‍යාපෘති සඳහා සහාය ලබාදෙයි .ඊට අමතරව ප්‍රත්‍යාසන්න රාජ්‍යයන් වෙත මූල්‍යමය සහ තාක්‍ෂණික දැනුම ලබාදීමටද මෙම ඒජන්සිය කටයුතු කරනු ලැබේ.මෙහිදී ආර්ථීක සංවර්ධන ඇමැති බැසිල් රාජපක්‍ෂ මහතා විසින් ශ්‍රී ලංකාවේ ග්‍රාමීය මට්ටමේ සිට සියලුම ජනතාවගේ ආර්ථිකය ශක්තිමත් කිරීම සඳහා රජය ගෙනයන වැඩපිළිවෙළ පිළිබඳ සම්බන්ධයෙන් කරුණු පැහැදිලි කළේය.